Document ID: 32001R0283

32001R0283
L 041/22
SLUŽBENI LIST EUROPSKE UNIJE
09.02.2001.
UREDBA KOMISIJE (EZ) br. 283/2001
od 9. veljače 2001.
o izmjeni Uredbe (EZ) br. 562/2000 o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine i Uredbe (EZ) br. 2734/2000
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedine i teletine (1), a posebno njezin članak 47. stavak 8.,
budući da:
(1)
Uredbom Komisije (EZ) br. 2734/2000 od 14. prosinca 2000. o izmjeni Uredbe (EEZ) br. 1627/89 o otkupu govedine putem poziva na podnošenje ponuda i o odstupanju od ili izmjeni Uredbe (EZ) br. 562/2000 o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine (2), kako je izmijenjena Uredbom (EZ) br. 3/2001 (3), uvodi se određen broj izmjena i odstupanja od Uredbe Komisije (EZ) br. 562/2000 (4) kako bi se riješilo izvanredno stanje na tržištu koje je posljedica nedavnih događaja u vezi s goveđom spongiformnom encefalopatijom (GSE-om).
(2)
S obzirom na to izvanredno stanje na tržištu i kako bi se poboljšala učinkovitost interventnih mjera utvrđenih u Uredbi (EZ) br. 2734/2000, potrebno je odstupiti od članka 4. stavka 2. točke (g) Uredbe (EZ) br. 562/2000 u vezi s najvećom masom trupova tako da se ne utvrdi ograničenje mase za dva poziva na podnošenje ponuda u veljači 2001. i da se masa poveća na 430 kg za preostale pozive na podnošenje ponuda u prvom tromjesečju 2001., a da se i dalje omogući kupnja težih životinja, ali po kupovnoj cijeni koja je jednaka cijeni za najveću odobrenu masu.
(3)
Uredbu (EZ) br. 2734/2000 stoga treba izmijeniti.
(4)
Budući da se otkupljeni proizvodi mogu prodati i nakon 1. siječnja 2002. kad se počinje primjenjivati sustav obveznog označivanja na osnovi podrijetla utvrđen Uredbom (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava identifikacije i registracije životinja vrste goveda, označivanju govedine i proizvoda od govedine i stavljanju izvan snage Uredbe (EZ) br. 820/97 (5), treba zahtijevati da se u oznakama proizvoda namijenjenih za intervenciju u skladu s ugovorima koji se zaključe 12. veljače 2001. ili kasnije, (tj. s učinkom od prvog poziva na podnošenje ponuda u veljači), navede država ili države u kojima su predmetne životinje rođene ili tovljene, u skladu s člankom 13. stavkom 5. Uredbe (EZ) br. 1760/2000, zajedno s navodima utvrđenim člankom 2. stavkom 2. Uredbe Komisije (EZ) br. 1825/2000 (6) o utvrđivanju detaljnih pravila za primjenu Uredbe (EZ) br. 1760/2000, prema potrebi.
(5)
U Prilogu III. Uredbi (EZ) br. 562/2000 utvrđene su odredbe koje se odnose na trupove, polovice i četvrtine koje se mogu otkupiti. Radi usklađivanja s trenutačnom trgovačkom praksom, potrebno je izmijeniti naziv polovica u tom Prilogu tako da se u naziv uvrsti određeno dopušteno odstupanje.
(6)
Uredbu (EZ) br. 562/2000 treba izmijeniti na odgovarajući način.
(7)
S obzirom na način razvoja situacije, ova Uredba mora odmah stupiti na snagu.
(8)
Mjere predviđene ovom Uredbom u skladu su s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
Članak 6. stavak 1. Uredbe (EZ) br. 2734/2000 zamjenjuje se sljedećim:
„1. Neovisno o članku 4. stavku 2. točki (g) Uredbe (EZ) br. 562/2000, najveća masa trupova iz navedenog članka iznosi 430 kg. Međutim:
-
ograničenje najveće mase trupa ne primjenjuje se na dva poziva na podnošenje ponuda u veljači 2001.,
-
s obzirom na preostale pozive na podnošenje ponuda u prvom tromjesečju 2001., trupovi čija je masa veća od 430 kg mogu se otkupiti, ali po kupovnoj cijeni za navedenu najveću masu.”
Članak 2.
Uredba (EZ) br. 562/2000 mijenja se kako slijedi:
1.
Članak 4. stavak 3. točka (d) zamjenjuje se sljedećim:
„(d)
označeni u skladu sa sustavom koji je uveden Uredbom Europskog parlamenta i Vijeća (EZ) br. 1760/2000 (7) i koji, u slučaju ugovora zaključenih 12. veljače 2001. ili kasnije, uključuju navode utvrđene u članku 13. stavku 5. navedene Uredbe.
2.
Točka 2. podtočka (b) Priloga III. zamjenjuje se sljedećim:
„(b)
polovica: proizvod dobiven simetričnim rasijecanjem trupa kako je navedeno u točki (a) kroz sredinu vratnih, prsnih, slabinskih i križnih kralježaka te kroz sredinu prsne kosti i zdjelice. Tijekom obrade trupa, prsni i slabinski kralješci ne smiju se ozbiljno pomaknuti; pripadajući mišići i tetive ne smiju pokazivati veća oštećenja od pila ili noževa.”
Članak 3.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. veljače 2001.

Labels: 3
17
6